আব্দুল ওয়াহেদ চৌধুরী
মেজর এ ডব্লিউ চৌধুরী (১৯১৪-১৯৬৫) ছিলেন দ্বিতীয় বিশ্বযুদ্ধ অভিজ্ঞ ব্রিটিশ ভারতীয় সেনাবাহিনী ও পরবর্তীতে পাকিস্তান সেনাবাহিনীর জ্যেষ্ঠ বাঙালি সেনাকর্মকর্তা। ১৯৪৭ সালে দেশ বিভাগের সময় ভারত ও পাকিস্তান সেনাবাহিনীর যৌথ কমান্ড সুপ্রীম কমান্ডার্স হেডকোয়ার্টার্স দিল্লীতে কর্মরত থাকাকালীন তিনি পাকিস্তান সেনাবাহিনী গঠনে সহায়ক ভূমিকা রাখেন এবং ইষ্ট বেঙ্গল রেজিমেন্ট প্রতিষ্ঠায় গুরুত্বপূর্ণ ভূমিকা পালন করেন। তিনি সদ্যজাত ইস্ট বেঙ্গল রেজিমেন্টের প্রশিক্ষণ সংস্থা ইস্ট বেঙ্গল রেজিমেন্টাল সেন্টারের ভারপ্রাপ্ত অধিনায়ক/কমান্ড্যান্ট ছিলেন তিনি সর্বপ্রথম ১ম ইস্ট বেঙ্গল রেজিমেন্ট কে গঠন ও কমান্ড করেন ইস্ট বেঙ্গল রেজিমেন্টের প্রথম ব্যাটালিয়নে উত্থাপন করেন। তৎকালীন পাকিস্তান সেনাবাহিনীতে তিনি "সিনিয়র টাইগার" নামে সমধিক পরিচিত ছিলেন।